საქართველოს კანონი

„გაკოტრების საქმეთა წარმოების შესახებ“ საქართველოს კანონში  დამატებების შეტანის შესახებ


მუხლი 1
 „გაკოტრების საქმეთა წარმოების შესახებ“ საქართველოს კანონში (საქართველოს პარლამენტის უწყებანი, №19-20, 30.07.96,გვ.13) შეტანილ იქნეს შემდეგი დამატებები:

1. მე-13 მუხლის მე-2 პუნქტს სიტყვის „შენობები“ შემდეგ დაემატოს სიტყვები „გარდა იმ ქონებისა, რომელიც საქართველოს კანონმდებლობის შესაბამისად არ ექვემდებარება იძულებით აღსრულებას, იძულებით აუქციონს, ყადაღის დადებასა და სეკვესტრს.“.

2. მე-17 მუხლს დაემატოს შემდეგი შინაარსის მე-4 პუნქტი:

„4. ამ მუხლის პირველი პუნქტით გათვალისწინებული წესები არ ვრცელდება იმ ქონებასთან დაკავშირებულ იურიდიულ ქმედებებზე, რომელიც საქართველოს კანონმდებლობის შესაბამისად არ ექვემდებარება იძულებით აღსრულებას, იძულებით აუქციონს, ყადაღის დადებასა და სეკვესტრს.“.

3. მე-18 მუხლის:

ა) „ა“ ქვეპუნქტს დაემატოს შემდეგი შინაარსის „ა1“ ქვეპუნქტი:

„ა1) საქმისწარმოების გახსნამდე გადასახდელი გადასახადები და მოსაკრებლები, აგრეთვე საერთაშორისო ორგანიზაციების მოთხოვნები.“;

ბ) „დ“ ქვეპუნქტი ამოღებულ იქნეს.


მუხლი 2 
ეს კანონი ამოქმედდეს გამოქვეყნებისთანავე.

